Document ID: 31994D0021

KOMISSION PÄÄTÖS,
tehty 13 päivänä tammikuuta 1994,
kolmansien maiden siemenviljelmillä suoritettavien viljelystarkastusten vastaavuudesta tehdyn seitsemännen neuvoston päätöksen 85/355/ETY ja kolmansissa maissa tuotettujen siementen vastaavuudesta tehdyn seitsemännen neuvoston päätöksen 85/356/ETY muuttamisesta (94/21/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna komission direktiivillä 92/19/ETY(2), ja erityisesti sen 16 artiklan 1 kohdan b alakohdan,
ottaa huomioon kolmansien maiden siemenviljelmillä suoritettavien viljelystarkastusten vastaavuudesta 27 päivänä kesäkuuta 1985 tehdyn seitsemännen neuvoston päätöksen 85/355/ETY(3), sellaisena kuin se on viimeksi muutettuna komission päätöksellä 93/416/ETY(4), ja erityisesti sen 2 artiklan,
ottaa huomioon kolmansissa maissa tuotettujen siementen vastaavuudesta 27 päivänä kesäkuuta 1985 tehdyn seitsemännen neuvoston päätöksen 85/356/ETY(5), sellaisena kuin se on viimeksi muutettuna päätöksellä 93/416/ETY, ja erityisesti sen 4 artiklan,
sekä katsoo, että
päätöksessään 85/355/ETY neuvosto totesi, että tietyissä kolmansissa maissa siemenviljelmillä suoritetut viljelystarkastukset vastasivat yhteisön direktiiveissä säädettyjä edellytyksiä,
päätöksessään 85/356/ETY neuvosto totesi tietyissä kolmansissa maissa tuotettujen tiettyjen lajien siementen vastanneen vastaavia yhteisössä korjattavia siemeniä,
tiettyjen lajien osalta nämä toteamiset käsittävät Uuden-Seelannin,
Uuden-Seelannin sääntöjen ja soveltamistavan tarkastelu ovat osoittaneet nurminadan osalta, että säädetyt viljelystarkastukset vastaavat direktiivin 66/401/ETY liitteessä I vahvistettuja edellytyksiä ja näissä maissa korjattavia ja tarkastettavia siemeniä sääntelevät edellytykset antavat samat takuut ominaisuuksien, tunnistettavuuden, tutkimuksen, merkitsemisen ja tarkastamisen osalta kuin yhteisössä korjattaviin ja tarkastettaviin siemeniin sovellettavat edellytykset,
tämän vuoksi Uuden-Seelannin osalta nykyistä vastaavuutta olisi laajennettava, ja
tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 85/355/ETY liitteessä olevan I osan 2 kohdassa olevaa taulukkoa lisäämällä Uutta-Seelantia koskevan jakson 3 sarakkeeseen laji "Festuca pratensis Hudson" lajin "Festuca arundinacea" jälkeen.
2 artikla
Muutetaan päätöksen 85/356/ETY liitteessä olevan I osan 2 kohdassa olevaa taulukkoa lisäämällä Uutta-Seelantia koskevan jakson 3 sarakkeeseen laji "Festuca pratensis Hudson" lajin "Festuca arundinacea" jälkeen.
3 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä tammikuuta 1994.

Labels: 18
17
5
6